CELEX: 32021R1770
Language: lv
Date: 2021-10-05 00:00:00
Title: Komisijas Regula (ES) 2021/1770 (2021. gada 5. oktobris), ar ko nosaka aizliegumu Itālijas karoga kuģiem, kuru lielākais garums ir 12 metri vai vairāk un mazāks nekā 18 metri, zvejot sarkano milzu garneli GFCM 9., 10. un 11. ģeogrāfiskajā apakšapgabalā

8.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 356/27
               
            
         KOMISIJAS REGULA (ES) 2021/1770
         (2021. gada 5. oktobris),
         ar ko nosaka aizliegumu Itālijas karoga kuģiem, kuru lielākais garums ir 12 metri vai vairāk un mazāks nekā 18 metri, zvejot sarkano milzu garneli GFCM 9., 10. un 11. ģeogrāfiskajā apakšapgabalā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1224/2009 (2009. gada 20. novembris), ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
         tā kā:
         
                     (1)
                  
                  
                     Padomes Regulā (ES) 2021/90 (2) ir noteiktas zvejas iespējas 2021. gadam.
                  
               
                     (2)
                  
                  
                     Saskaņā ar Komisijas rīcībā esošo informāciju maksimālo pieļaujamo zvejas piepūli, kas attiecas uz sarkano milzu garneli Vidusjūras Vispārējās zivsaimniecības komisijas (GFCM) 9., 10. un 11. ģeogrāfiskajā apakšapgabalā un ir piemērojama Itālijas karoga kuģiem vai Itālijā reģistrētiem kuģiem, kuru lielākais garums ir 12 metri vai vairāk un mazāks nekā 18 metri, attiecībā uz 2021. gadu uzskata par sasniegtu.
                  
               
                     (3)
                  
                  
                     Tāpēc dažas ar šo krājumu grupu saistītas zvejas darbības jāaizliedz,
                  
               IR PIEŅĒMUSI ŠO REGULU.
         
            1. pants
            Piepūles pilnīga apguve
            Maksimālo pieļaujamo zvejas piepūli, kas Itālijai 2021. gadam iedalīta attiecībā uz pielikumā minēto sarkanās milzu garneles krājumu grupu GFCM 9., 10. un 11. ģeogrāfiskajā apakšapgabalā, uzskata par sasniegtu no minētajā pielikumā noteiktās dienas.
         
         
            2. pants
            Aizliegumi
            Ar 1. pantā minēto krājumu grupu saistītas zvejas darbības, kuras veic Itālijas karoga kuģi vai Itālijā reģistrēti kuģi, kuru lielākais garums ir 12 metri vai vairāk un mazāks nekā 18 metri, no pielikumā noteiktās dienas ir aizliegtas. Konkrēti, pēc minētās dienas ir aizliegts paturēt uz kuģa, pārvietot, pārkraut citā kuģī vai izkraut zivis, ko minētie kuģi nozvejojuši no šā krājuma.
         
         
            3. pants
            Stāšanās spēkā
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 5. oktobrī
            
               
                  Komisijas
               
               
                  un tās priekšsēdētājas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 343, 22.12.2009., 1. lpp.
         
         
            (2)  Padomes Regula (ES) 2021/90 (2021. gada 28. janvāris), ar ko 2021. gadam nosaka dažu zivju krājumu un zivju krājumu grupu zvejas iespējas Vidusjūrā un Melnajā jūrā (OV L 31, 29.1.2021., 1. lpp.).
      
      
         
            PIELIKUMS
            
                        Nr.
                     
                     
                        15/TQ90
                     
                  
                        Dalībvalsts
                     
                     
                        Itālija
                     
                  
                        Zvejas piepūles grupas kods
                     
                     
                        EFF2/MED2_TR2
                     
                  
                        Krājumu grupa
                     
                     
                        Sarkanā milzu garnele 9., 10. un 11. ĢAA
                     
                  
                        Attiecīgo kuģu lielākais garums
                     
                     
                        ≥ 12 m un < 18 m
                     
                  
                        Aizlieguma datums
                     
                     
                        15.8.2021.